Diari Oficial de la Generalitat Valenciana


Sumari del DOGV 8104, del 11-08-2017 (2017/7327)

RESOLUCIÓ de 3 d'agost de 2017, del Rectorat, per la qual es modifica la relació de llocs de treball del personal d'administració i serveis.
--------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/7327


Data del document
:   03-08-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 3 d'agost de 2017, del Rectorat, per la qual es modifica la relació de llocs de treball del personal d'administració i serveis. [2017/7327]  
El Consell de Govern de la Universitat Jaume I, en la sessió celebrada el dia 15 de maig de 2017, va aprovar la proposta de modificació de la relació de llocs de treball del PAS, fent ús de la competència prevista en l'article 45.17 dels Estatuts de la Universitat Jaume I, aprovats pel Decret 116/2010, de 24 d'agost, del Consell de la Generalitat.  
  
D'acord amb el que preveu l'article 3.f de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, el Consell Social de la Universitat Jaume I, en la reunió del 3 de juliol de 2017, va aprovar, a proposta del Consell de Govern, la modificació d'aquesta relació de llocs.  
Els efectes econòmics i administratius de la present modificació seran de cessament en la situació actual amb data 31 d'agost i de nova adscripció amb data 1 de setembre de 2017.  
Per això, i en compliment del que disposa l'article 43.2 de la llei 10/2010, de 9 de juliol, de la Generalitat, d'ordenació i gestió de la de funció pública valenciana, aquest Rectorat, fent ús de les competències que té atribuïdes per l'article 70.1.u dels Estatuts de la Universitat Jaume I, resol:  
  
Publicar la modificació de la relació de llocs de treball del personal d'administració i serveis de la Universitat Jaume I, que s'indica en l'annex, aprovada pel Consell Social, a proposta del Consell de Govern de la Universitat Jaume I.  
Contra aquesta resolució, que esgota la via administrativa, les persones interessades poden interposar recurs contenciós administratiu davant del Jutjat Contenciós Administratiu de Castelló, segons els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors a partir de l'endemà de la notificació.  
No obstant això, es pot interposar recurs de reposició, davant del rector, en el termini d'un mes comptador a partir de l'endemà de la seua notificació; en aquest cas no es pot interposar el recurs contenciós administratiu esmentat en el paràgraf anterior mentre no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 3 d'agost de 2017.- El rector accidental (A del Consell de Direcció 18.07.2017): Francisco López Benet.